ROZHODNUTIE KOMISIE
z 20. augusta 2004,
ktorým sa po druhý krát mení a dopĺňa rozhodnutie 2004/122/ES, ktoré sa týka určitých ochranných opatrení v súvislosti s vtáčou chrípkou v niekoľkých ázijských krajinách
(oznámené pod čislom dokumentu K(2004) 3294)
(Text s významom pre EHP)
(2004/606/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín, a ktoré menia a dopĺňajú smernice 89/662/EHS, 90/425/EHS a 90/675/EHS (1), a najmä jej článok 18 ods. 1,
so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), a najmä jej článok 22 ods. 1,
keďže:
(1)
Rozhodnutím 2004/122/ES4 (3) Komisia prijala ochranné opatrenia v súvislosti s vtáčou chrípkou v niekoľkých ázijských krajinách, a to v Kambodži, Indonézii, Japonsku, Laose, Pakistane, Čínskej ľudovej republike, vrátane územia Hong Kongu, Južnej Kórei, Thajsku a Vietname.
(2)
Malajzia 19. augusta 2004 oznámila vypuknutie vtáčej chrípky.
(3)
Vzhľadom na danú situáciu, by sa opatrenia stanovené v článku 4 rozhodnutia 2004/122/ES mali uplatňovať aj na Malajziu.
(4)
Ustanovenia tohto rozhodnutia budú preskúmané na najbližšom zasadnutí Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V článku 4 ods. 1 rozhodnutia 2004/122/ES sa do zoznamu tretích krajín pridáva „Malajzia“.
Článok 2
Členské štáty zmenia a doplnia opatrenia, ktoré uplatňujú na dovozy s cieľom zosúladiť ich s týmto rozhodnutím a prijaté opatrenia okamžite náležite zverejnia. Okamžite o tom informujú Komisiu.
Článok 3
Toto rozhodnutie je adresované členským štátom.
V Bruseli 20. augusta 2004